text: De jour en jour amenrissoit
   Sa route, ainsi com il aloit.
   Car moult pou de repos avoient
   La gent qui avoec lui aloient.
   Quant venu furent en Venise,
   De cele besoigne ont enquise
   Pour quoi il estoient venu;
   Mais il n'en ont riens entendu
   PageV02P003
   Quant iluec orent tant esté
   Que il lor plot, lors sont entré
   En batiaus, et passer se font
   À Mestre, là où leur gent sont.
   Cis passages ne dure mie
   Plus de II milles et demie;
   Se plus y a, n'est pas granment.
  